PATVIRTINTA

Raseinių r. Ariogalos gimnazijos direktoriaus

2023 m. rugpjūčio 31 d. įsakymu Nr.V-217

**MOKINIŲ, BESIMOKANČIŲ PAGAL BENDROJO UGDYMO PROGRAMAS, RASEINIŲ R. ARIOGLOS GIMNAZIJOS LANKOMUMO UŽTIKRINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių, besimokančių pagal bendrojo ugdymo programas, Raseinių r. Ariogalos gimnazijos lankomumo užtikrinimo tvarkos aprašas (toliau – Tvarkos aprašas) nustato nepilnamečių ir pilnamečių mokinių, besimokančių pagal pradinio, pagrindinio ir vidurinio ugdymo programas (toliau kartu – mokiniai), praleistų pamokų pateisinimo galimybes, informavimo apie neatvykimą į gimnaziją laiką ir būdus, gimnazijos veiksmus užtikrinant punktualų ir reguliarų gimnazijos lankymą.

2. Tvarkos aprašo paskirtis – padėti užtikrinti Lietuvos Respublikos švietimo įstatymo 43 straipsnio 11 dalies 7 ir 8 punktų, 46 straipsnio 2 dalies 2 punkto, 47 straipsnio 2 dalies 7 punkto, 49 straipsnio 2 dalies 7 punkto ir 59 straipsnio 8 dalies 4 punkto nuostatų įgyvendinimą.

3. Gimnazijos nelankymas Tvarkos apraše suprantamas kaip mokinio neatvykimas į gimnaziją, nedalyvavimas pamokoje (ar jos dalyje), kuri privaloma pagal gimnazijos pamokų tvarkaraštį ar kitame privalomame ugdymo proceso užsiėmime.

4. Tvarkos apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.

**II SKYRIUS**

**MOKINIO PRALEISTŲ PAMOKŲ PATEISINIMO GALIMYBĖS**

5. Mokinio neatvykimas į gimnaziją (pamokas) gali būti pateisintas dėl šių priežasčių:

5.1. ligos ar apsilankymo pas gydytoją:

5.1.1. ne daugiau nei 5 mokymosi dienas per kalendorinį mėnesį gali pateisinti nepilnamečio mokinio tėvai (globėjai, rūpintojai) arba pats mokinys, jei jis yra pilnametis (priedas 1,2).

5.1.2. mokiniui praleidus daugiau nei 5 dienas per kalendorinį mėnesį, praleistos pamokos pateisinamos tėvams (globėjams, rūpintojams), pilnamečiui mokiniui pateikus raštišką informaciją, kad dėl mokinio ligos buvo kreiptasi į gydytojus . Gavęs raštišką informaciją iš tėvų (globėjų, rūpintojų) ar pilnamečio mokinio praleistas pamokas pateisina klasės vadovas/kuratorius (priedas 3).

5.2. kitų svarbių asmeninių priežasčių, nepilnamečio mokinio tėvų (globėjų, rūpintojų) arba pilnamečio mokinio prašymu gali būti pateisinamos ne daugiau nei 3 mokymosi dienos per pusmetį. Papildomai 1-3 mokymosi dienos per pusmetį, jei yra objektyvios ir pagrįstos priežastys, pateikus tai pagrindžiančių dokumentų kopijas ar informavus dėl tokio poreikio, pamokas teisina klasės vadovas/kuratorius (priedas 3).

5.3. nepalankių oro sąlygų, įvykių, susijusių su visuomeniniu ar kitu transportu, kuriuo mokinys vyksta į gimnaziją, eismo sutrikimų ar kitų nenugalimos jėgos (*force majeure*) aplinkybių. Praleistas pamokas pateisina mokinių tėvai (globėjai, rūpintojai) ar pilnametis mokinys (priedas 1,2).

5.4. mokinio dalyvavimo sporto varžybose, olimpiadose ir/ar kitame ugdomajame renginyje (toliau – renginys), kuris organizuojamas gimnazijos arba kitų institucijų ar įstaigų. Jei renginį organizuoja ne gimnazija, o kita institucija ar įstaiga, ji privalo dėl dalyvavimo renginyje gimnazijos vadovui pateikti prašymą dėl praleistų pamokų pateisinimo iki renginio arba ne vėliau kaip kitą darbo dieną po jo. Mokinio praleistas pamokas dėl jo dalyvavimo renginyje įsakymu pateisina gimnazijos vadovas ( priedas 4).

5.5. nepilnamečio mokinio tėvų (globėjų, rūpintojų) arba pilnamečio mokinio prašymu gimnazijos vadovo įsakymu pateisinamos pamokos mokiniui suteikus poilsio dienas už atstovavimą gimnazijos varžybose, konkursuose, olimpiadose per atostogas, savaitgalio ar švenčių dienomis; taip pat suteikus laisvą nuo pamokų laiką pasiruošti dalyvauti šalies ir tarptautinėse olimpiadose, varžybose;

5.6. mokinio tikslinio kvietimo atvykti į valstybinę ar savivaldybės instituciją ar įstaigą (pvz., švietimo pagalbos tarnybą, Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos (toliau – Tarnyba) ar jos įgaliotą teritorinį skyrių, teismą ir kt.), pilnamečiui mokiniui ar nepilnamečio mokinio tėvams (globėjams, rūpintojams) raštu pateikus gimnazijai įrodymus (lankymosi informaciją), patvirtinančius apsilankymą, mokinio praleistas pamokas pateisina klasės vadovas/kuratorius (priedas 3).

5.7. dėl sveikatos sutrikimų mokiniui esant gimnazijoje (pamokų tvarkaraštyje nustatytu laikotarpiu). Mokinio praleistas pamokas pateisina klasės vadovas/kuratorius (priedas 3 ).

6. Mokinio praleistas pamokas, jei į gimnaziją vykstama gimnazijos/specialiuoju transportu, pateisina klasės vadovas/kuratorius (priedas 3).

7. Pilnametis mokinys pateisina mokymosi dienas ir (ar) nedalyvavimą pamokoje (-ose) tvarkos aprašo 5.1.1 papunktyje nustatytą praleistų mokymosi dienų skaičių ir Tvarkos aprašo 5.3 papunktyje nustatytais atvejais, išskyrus atvejį, jei į gimnaziją vykstama gimnazijos/specialiuoju autobusu (priedas 1).

8. Nepilnamečio mokinio tėvai (globėjai, rūpintojai) pateisina mokymosi dienas ir (ar) nedalyvavimą pamokoje (-ose) tvarkos aprašo 5.1.1 papunktyje nustatytą praleistų mokymosi dienų skaičių ir Tvarkos aprašo 5.3 papunktyje nustatytais atvejais, išskyrus atvejį, jei į gimnaziją vykstama gimnazijos/specialiuoju autobusu (priedas 2).

**III SKYRIUS**

**INFORMAVIMAS APIE NEATVYKIMĄ Į GIMNAZIJĄ**

9. Pilnametis mokinys:

9.1. negalėdamas atvykti į gimnaziją ar dalyvauti pamokoje iki tos dienos pamokų pradžios, esant objektyvioms priežastims ne vėliau kaip tą pačią dieną iki pamokų pabaigos laišku elektroniniame dienyne ar kitomis el. priemonėmis praneša klasės vadovui/ kuratoriui apie neatvykimo į gimnaziją ar nedalyvavimo pamokoje priežastis;

9.2. el. priemonėmis (išrašas iš e. sveikatos ar gydymo įstaigos) patvirtina, kad buvo kreipęsis į asmens sveikatos priežiūros įstaigą, jei dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

10. Nepilnamečio mokinio tėvai (globėjai, rūpintojai), veikdami išimtinai geriausiais vaiko interesais:

10.1. el. priemonėmis ne vėliau kaip iki tos dienos pamokų pradžios, kurią nepilnametis mokinys negali atvykti į gimnaziją ar dalyvauti pamokoje, arba esant objektyvioms priežastims ne vėliau kaip tą pačią dieną iki pamokų pabaigos, praneša klasės vadovui/kuratoriui apie neatvykimo į gimnaziją ar nedalyvavimo pamokoje priežastis;

10.2. el. priemonėmis (išrašas iš e. sveikatos ar gydymo įstaigos) patvirtina, kad dėl vaiko ligos buvo kreiptasi į asmens sveikatos priežiūros įstaigą, jei nepilnametis mokinys dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

11. Gimnazija:

11.1. dalykų mokytojai fiksuoja mokinio neatvykimą į gimnaziją per pirmą pamoką žymėdami „n“ el. dienyne;

11.2. dalykų mokytojai fiksuoja mokinio nebuvimą pamokoje iki pamokos pabaigos žymėdami „n“ el. dienyne;

11.3. klasės vadovas/kuratorius tą pačią dieną el. priemonėmis informuoja nepilnamečio mokinio tėvus (globėjus, rūpintojus) apie jų vaiko neatvykimą į gimnaziją ar nedalyvavimą pamokoje, jei tėvai (globėjai, rūpintojai) apie tai nepraneša;

11.4. klasės vadovas/kuratorius tą pačią dieną el. priemonėmis informuoja pilnametį mokinį apie jo neatvykimo į gimnaziją fiksavimą ir informuoja jo tėvus (globėjus, rūpintojus), esant jo sutikimui raštu mokymo (si) sutartyje, jei jis nepranešė gimnazijai apie neatvykimą į gimnaziją ar nedalyvavimą pamokoje;

11.5. klasės vadovas/kuratorius tą pačią dieną el. priemonėmis informuoja nepilnamečio mokinio tėvus (globėjus, rūpintojus) apie jų vaiko išvykimą iš pamokos (-ų) savavališkai, be pateisinamos priežasties ar nedalyvavimą dalyje pamokos.

**IV SKYRIUS**

**PRIEMONĖS MOKYKLOS LANKOMUMUI UŽTIKRINTI**

13. Susitarimai dėl mokinio gimnazijos lankymo nustatomi gimnazijos vidaus teisės aktuose, mokymo (si) sutartyje.

14. Gimnazijoje stebimas mokinių gimnazijos (pamokų) lankymas (mėnesio, pusmečio, mokslo metų ataskaitos el. dienyne, (priedas 5)), analizuojamos gimnazijos nelankymo priežastys (Vaiko gerovės komisijoje, administraciniuose pasitarimuose, mokytojų susirinkimuose, individualiuose pokalbiuose su mokiniu, jo tėvais (globėjais, rūpintojais), priimami sprendimai dėl gimnazijos lankymo gerinimo.

15. Jei mokinys pažeidžia pareigą punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų, per kalendorinį mėnesį mokinys praleidžia daugiau mokymosi dienų nei numatoma Tvarkos aprašo 5.1.1 ir 5.2 papunkčiuose, arba nėra informacijos ir pagrindžiančių dokumentų dėl kitų Tvarkos aprašo 5 punkte nurodytų priežasčių nelankyti gimnazijos (pamokų), klasės vadovas/kuratorius įspėja mokinį ir nepilnamečio mokinio tėvus (globėjus, rūpintojus) bei juos informuoja apie Tvarkos aprašo 16–18 punktuose nustatytus veiksmus, jei mokinys einamųjų mokslo metų metu pakartotinai pažeis šią mokinio pareigą.

16. Jei mokinys einamųjų mokslo metų eigoje pakartotinai pažeidžia mokinio pareigą – punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų, įvertinus pažeidimų aplinkybes ir apimtis, mokinio gimnazijos nelankymo klausimas mokykloje teikiamas nagrinėti Vaiko gerovės komisijoje.

17. Jei mokinys po jo gimnazijos nelankymo klausimų nagrinėjimo gimnazijos Vaiko gerovės komisijoje ir teikiant jos rekomenduotą švietimo pagalbą einamųjų mokslo metų eigoje nevykdo pareigos – punktualiai ir reguliariai lankyti gimnaziją, be pateisinamos priežasties nepraleisti pamokų ir kitų privalomų ugdymo proceso užsiėmimų – gimnazijos vadovas Vaiko gerovės komisijos siūlymu kreipiasi raštu į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo.

18. Gimnazija, turėdama pagrįstos informacijos apie galimus vaiko teisių pažeidimus, vaiko teisių ir geriausių interesų neužtikrinimą bei tai pagrindžiančius faktus ir priemones, kurių buvo imtasi situacijai išsiaiškinti ir spręsti, kreipiasi raštu į Vaiko teisių apsaugos tarnybą ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo.

19. Jei mokinys nelankė gimnazijos ir per kalendorinį mėnesį be pateisinamos priežasties praleido daugiau kaip pusę pamokų ar ugdymui skirtų valandų, gimnazija, išnaudojusi visas švietimo pagalbos mokiniui teikimo galimybes, kreipiasi į vaiko nuolatinės gyvenamosios vietos savivaldybės vykdomąją instituciją su prašymu dėl vaiko minimalios priežiūros priemonių skyrimo.

20. Jei mokinys nelankė gimnazijos ir per mėnesį praleido daugiau kaip pusę pamokų ar ugdymui skirtų valandų, jam skiriama dalyko įskaita.

**V SKYRIUS**

**BAIGIAMOSIOS NUOSTATOS**

21. Tvarkos aprašas parengtas vadovaujantis Lietuvos Respublikos švietimo, mokslo ir sporto ministro 2023 m. rugpjūčio 29 d. įsakymu Nr. V-1112, „ Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašu“.

22. Tvarkos aprašas įsigalioja nuo 2023 09 01.

23.Vadovaujantis Tvarkos aprašu rengiamos mokinių lankomumą užtikrinančios normos kituose gimnazijos vidaus teisės aktuose, mokymo sutartyse. Mokinių gimnazijos lankomumo užtikrinimo tvarką tvirtina gimnazijos vadovas, suderinęs su gimnazijos taryba. Mokinių gimnazijos lankomumo užtikrinimo tvarka skelbiama viešai gimnazijos interneto svetainėje.

24. Su mokinių gimnazijos lankomumo užtikrinimo tvarka gimnazija supažindina mokinius, nepilnamečių mokinių tėvus (globėjus, rūpintojus), mokytojus, pagalbos specialistus, kitus už mokinių lankomumo užtikrinimą gimnazijoje atsakingus asmenis.

25. Mokinių, jų tėvų (globėjų, rūpintojų) pateikti pranešimai, informacija dėl mokinių praleistų mokymosi dienų ir (ar) nedalyvavimo pamokose pateisinimo, nekaupiami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

Ariogalos gimnazijos

Direktoriui

**PRALEISTŲ PAMOKŲ TEISINIMO LAPAS**

20 m. mėn. d.

Mano sūnus/dukra ........................................................................................., ............. klasės mokinys (ė)

(vardas, pavardė)

20 ...... m. ................................ mėn. .............. d. nebuvo ................................. pamokose (oje),

(praleistų pamokų skaičius)

nes ...........................................................................................................................................................

(nurodyti konkrečią neatvykimo į pamokas priežastį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė) (parašas)

2 priedas

Ariogalos gimnazijos

Direktoriui

**PRALEISTŲ PAMOKŲ TEISINIMO LAPAS**

20 m. mėn. d.

Aš, ........................................................................................., ............. klasės mokinys (ė)

(vardas, pavardė)

20 ...... m. ................................ mėn. .............. d. nebuvau ................................. pamokose (oje),

(praleistų pamokų skaičius)

nes ..............................................................................................................................................................

(nurodyti konkrečią neatvykimo į pamokas priežastį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokinio vardas, pavardė) (parašas)

3 priedas

Ariogalos gimnazijos

Direktoriui

**Raseinių r. Ariogalos gimnazija**

**Klasės vadovo/kuratoriaus pateisinimų suvestinė dėl mokinių praleistų pamokų**

**202...-202...**

**..............klasė**

**Klasės vadovas: ...........................**

|  |  |  |  |  |
| --- | --- | --- | --- | --- |
| **Eil. Nr.** | **Data** | **Mokinio vardas, pavardė** | **Priežastys** | **Dienų/ pamokų skaičius** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

4 priedas

**GIMNAZIJOJE VYKSTANTIS RENGINYS**

Data..................................

Laikas.....................................................

Vieta.........................................................................................

Renginio forma.........................................................................

|  |  |  |  |
| --- | --- | --- | --- |
| **Eil. Nr**. | **Mokinių sąrašas** | **Eil. Nr**. | **Mokinių sąrašas** |
| 1. |  | 19. |  |
| 2. |  | 20. |  |
| 3. |  | 21. |  |
| 4. |  | 22. |  |
| 5. |  | 23. |  |
| 6. |  | 24. |  |
| 7. |  | 25. |  |
| 8. |  | 26. |  |
| 9. |  | 27. |  |
| 10. |  | 28. |  |
| 11. |  | 29. |  |
| 12. |  | 30. |  |
| 13. |  | 31. |  |
| 14. |  | 32. |  |
| 15. |  | 33. |  |
| 16. |  | 34. |  |
| 17. |  | 35. |  |
| 18. |  | 36. |  |

Atsakingas asmuo (vardas, pavardė, parašas)

5 priedas

**RASEINIŲ R. ARIOGALOS GIMNAZIJA**

**INFORMACIJA APIE PRALEISTAS PAMOKAS \_\_\_\_\_\_\_\_\_\_\_\_\_\_\_ MOKSLO METAIS**

20\_\_\_ m. \_\_\_\_\_\_\_\_\_\_\_\_\_\_\_d.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Klasės | Mokinių skaičius | Praleistų pamokų skaičius | | Nepateisintų pamokų skaičius | |  | Pateisintų pamokų skaičius | | |  |
| Iš viso | Tenka vienam mokiniui | Iš viso | Tenka vienam mokiniui | Iš viso | Dėl  ligos | Tenka vienam mokiniui | Kitos priežastys | Tenka vienam mokiniui |
| 1-4 |  |  |  |  |  |  |  |  |  |  |
| 5-10 |  |  |  |  |  |  |  |  |  |  |
| 11-12 |  |  |  |  |  |  |  |  |  |  |
| **Iš viso:** |  |  |  |  |  |  |  |  |  |  |